Jelaskan Klasifikasi kartun dari Kartun dalam bahasa jawa

Kartun ingkang wonten ing médhia cithak miturut Wijana (satunggaling linguis) punika jinisipun wonten tiga, inggih punika:

Editorial cartoon utawi kartun politis  (sosial) kanthi cara nyindir. Ingkang kaginakaken kanggé visualisasi tajuk rencana wonten ing ariwarta utawi kalawarti (majalah) .

Gag cartoon utawi kartun murni kanggé guyonan tanpa maksud nyindir. Kaginakaken minangka gambar guyonan tanpa tujuan ngulas masalah langkung kathah lan murni kanggé hiburan kemawon.

Strip comic (comic cartoon) utawi komik kartun inggih punika gambar kartun kanthi awujud komik ingkang ringkes. Punika kalebet susunan gambar ingkang padatanipun kanggé nyoroti masalah aktual ingkang nembé kadadosan.

Kartun punika saged ugi kanggé ilustrasi. Tuladhanipun kanggé buku, majalah, utawi kartu ucapan. sapunika kartun sampun gadhah pangembangan dados médhia filem utawi kawéntar kaliyan kartun animasi.

Miturut ginanipun, kartun punika kapérang dados tiga inggih punika:

Katun humor, punika kartun ingkang namung kanggé hiburan, ngangkat humor-humor ingkang gampil dipunmangertosi déning masarakat umum. Kartunis humor modern saged kapanggih wonten ing kalawarti lan koran. Tokoh kartunis humor saking New York punika Peter Arno minangka bapak kartun humor modèrn.

Kartun editorial pulitik, kartun punika ngangkat topik kanthi bab pulitik. Tokoh kartunis editorial inggih punika Herblock, Mike Peters, David Low, lan Gerald Scarfe.

Kartun sosial, kartun jinis punika langkung kathah ngrembag babagan fenomena sosial ingkang wonten ing masarakat. Wujudipun saged sindiran, kritik, ugi deksripsi gesang padintenan ing masarakat.Tohohipun Charles Schulz, Bill Watterson, Scott Adams, Mort Walker, lan Steve Bell.